காதல் ஓவியம்  - காதல் தோல்வி கவிதைகள்

காதல் ஓவியம் வரைகிறேன் 
  என் உதிரம் கொண்டு 
  விரல் முனையால் 
  காவியமான காதலின் 
  கறை படிந்த ஓவியமிது. 
 கடலலையின் சங்கமத்தில் 
  சமாதியான மணல் ஓவியங்களை - என் 
  மனச்சுவட்டில் வரைகிறேன் இன்று. 
 நீ எனை பிரிய 
  உன் நிழலை நான் தொடர - உன் 
  நிழல் கூட எனை பார்க்க மறுக்கின்றது - உன் 
  துன்பத்தில் என் அன்பெடுத்து நீ மகிழ்ந்தாய்! 
 இன்று என் துன்பத்தில் 
  நீ குதுகலமாவதேனோ! 
 வாழ்விலும் சாவிலும் ஈருடல் ஓருயிர் என்றமைந்த காதலடி இது 
 சாவை மட்டும் எனக்களித்து வாழ்கிறாய் என்னோர் உயிருடன் நீ ! 
 நீ பேசிய தேன் வார்த்தைகள் 
  பொய் என நான் உணர 
  வார்த்தை மட்டுமல்ல 
  காதலே பொய் என 
  நீ உணர்த்திவிட்டாய்! 
  உனை மறக்க ஒரு நொடி எண்ணினேன் - அந்த 
  நொடிப்பொழுதிலும் உன்னையே நினைக்கிறேன்! 
 என் சோலைவனத்தை நீ பாலைவனமாக்கிவிட்டு - நீ மட்டும் 
  பூவனத்தில் பூமாலை சூடினாயே ! 
 காதல் சுகமானது 
  என்று எனக்குணர்த்திவிட்டு - நீ 
  மட்டும் சுகத்தை கொள்ளையிட்டது ஏனோ! 
 காதலின் வேதனைகளையும் வலிகளையும் எனக்களித்தாய் நீ ! 
 தாங்குமோ! என் இதயம். 
 குற்றுயிராய் எனை விட்டு நீ பிரிந்தாய் ! 
 வேண்டாம் என் உயிரையும் நீயே பறித்துவிடு.